KOMMISSIONENS FORORDNING (EF) Nr. 2718/1999

af 20. december 1999

om ændring af forordning (EF) nr. 97/95 om gennemførelsesbestemmelser til Rådets forordning (EØF) nr. 1766/92 for så vidt angår den minimumspris og det udligningsbeløb, der skal betales kartoffelavlere, samt til Rådets forordning (EF) nr. 1868/94 om en kvoteordning for produktionen af kartoffelstivelse

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1766/92 af 30. juni 1992 om den fælles markedsordning for korn(1), senest ændret ved forordning (EF) nr. 1253/1999(2), særlig artikel 8,

under henvisning til Rådets forordning (EF) nr. 1868/94 af 27. juli 1994 om en kvoteordning for produktionen af kartoffelstivelse(3), senest ændret ved forordning (EF) nr. 1252/1999(4), særlig artikel 8, og

ud fra følgende betragtninger:

(1) I forordning (EØF) nr. 1766/92 fastsættes i artikel 8, stk. 1, minimumsprisen og i artikel 8, stk. 2, beløbet til kartoffelavlere gældende for høståret 2000/01 og 2001/02;

(2) i forordning (EF) nr. 1868/94 fastsættes i artikel 5 den præmie, som skal udbetales til virksomheder, der fremstiller kartoffelstivelse;

(3) i bilag II til Kommissionens forordning (EF) nr. 97/95(5), senest ændret ved forordning (EF) nr. 2305/98(6), fastsættes minimumsprisen, præmien til kartoffelstivelsesfabrikanter og beløbet til kartoffelavlere i forhold til vægten af kartoflernes stivelsesindhold og vægten af 5050 gram kartofler under vand. Det nævnte bilag II bør ændres i overensstemmelse hermed;

(4) i forordning (EF) nr. 97/95 erstattes udtrykket "udligningsbeløb" med "beløb til kartoffelavleren" i den betydning, der anvendes i artikel 8, stk. 2, i forordning (EØF) nr. 1766/92;

(5) de i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -

UDSTEDT FØLGENDE FORORDNING:

Artikel 1

I forordning (EF) nr. 97/95 foretages følgende ændringer:

1) I forordningens titel erstattes udtrykket "det udligningsbeløb, der skal betales kartoffelavlere" med "det beløb, der skal betales kartoffelavlere".

2) I artikel 1 indsættes som litra l): "l) beløb til kartoffelavlere: den betaling, der er fastsat i artikel 8, stk. 2, i forordning (EØF) nr. 1766/92."

3) Artikel 7a affattes således: "Beløbet til kartoffelavlere udbetales for kartofler af sund og sædvanlig handelskvalitet på grundlag af mængden og stivelsesindholdet, jf. satserne i bilag II. Beløbet til kartoffelavlere udbetales ikke for kartofler, der ikke er af sund og sædvanlig handelskvalitet, eller for kartofler med et stivelsesindhold på under 13 %, jf. dog artikel 6, stk. 2, andet afsnit."

4) Udtrykket "udligningsbeløb" i artikel 11, stk. 1, litra a), artikel 12, artikel 13, stk. 1, og artikel 21 erstattes af udtrykket "beløb til kartoffelavleren".

5) Bilag II erstattes af bilaget til nærværende forordning gældende for høståret 2000/01 (del A) og 2001/02 (del B).

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Den anvendes fra den 1. juli 2000.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 20. december 1999.

På Kommissionens vegne

Franz FISCHLER

Medlem af Kommissionen

(1) EFT L 181 af 1.7.1992, s. 21.

(2) EFT L 160 af 26.6.1999, s. 18.

(3) EFT L 197 af 30.7.1994, s. 4.

(4) EFT L 160 af 26.6.1999, s. 15.

(5) EFT L 16 af 24.1.1995, s. 3.

(6) EFT L 288 af 27.10.1998, s. 5.

BILAG

"ANEXO II/BILAG II/ANHANG II/ΠΑΡΑΡΤΗΜΑ II/ANNEX II/ANNEXE II/ALLEGATO II/BIJLAGE II/ANEXO II/LIITE II/BILAGA II

>TABELPOSITION>"